ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าข้าวโพดจากสาธารณรัฐประชาธิปไตยประชาชนลาวพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของข้าวโพดนำเข้าเพื่อการค้าจากสาธารณรัฐประชาธิปไตยประชาชนลาวเสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าข้าวโพดจากสาธารณรัฐประชาธิปไตยประชาชนลาวดังต่อไปนี้ข้อ๑ ประกาศกรมวิชาการเกษตร เรื่องเงื่อนไขการนำเข้าข้าวโพดจากสาธารณรัฐประชาธิปไตยประชาชนลาว พ.ศ. ๒๕๕๖ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชข้าวโพด(corn, Zea mays) ตามประกาศนี้ได้แก่๓.๑เมล็ดข้าวโพด (corn grain) หมายถึง เมล็ดของข้าวโพดที่กะเทาะออกจากฝักแล้วไม่รวมถึงเมล็ดที่ใช้ทำพันธุ์๓.๒ฝักข้าวโพด (corn ear) หมายถึงฝักข้าวโพดที่เก็บจากต้นเมื่อมีอายุแก่จัดและปอกเปลือกแล้วแต่ยังไม่ได้กะเทาะเมล็ด๓.๓ซังข้าวโพด (corn cob)ข้อ๔ ศัตรูพืชกักกันที่เกี่ยวข้องKhapra beetle, Trogoderma granariumข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒สาธารณรัฐประชาธิปไตยประชาชนลาว คือ Ministry of Agriculture and Forestry Department of Agricultureซึ่งต่อไปในประกาศนี้จะเรียกว่า MAF-DOAข้อ๖ การขออนุญาตนำเข้า๖.๑ต้องมีใบอนุญาตนำเข้าซึ่งออกให้โดยกรมวิชาการเกษตร๖.๒ต้องนำเข้าโดยมีวัตถุประสงค์เพื่อใช้เป็นวัตถุดิบในการผลิตภาคอุตสาหกรรมโดยแสดงเอกสารหลักฐานการประกอบกิจการแนบมาด้วยข้อ๗ วิธีการขนส่ง๗.๑ต้องส่งข้าวโพดมาจากเมืองท่าแห่งหนึ่งในสาธารณรัฐประชาธิปไตยประชาชนลาวไปยังเมืองท่าปลายทางในราชอาณาจักรไทยในลักษณะเป็นสินค้าทางบกหรือทางน้ำ๗.๒ต้องขนส่งโดยพาหนะที่ปิดมิดชิดข้อ๘ ข้อกำหนดสำหรับการนำเข้า๘.๑ต้องปลอดจากแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยและไม่มีการปะปนของ ดิน ทราย และชิ้นส่วนอื่น ๆของข้าวโพดนอกเหนือจากที่ขอนำเข้าหรือของพืชชนิดอื่นหรือสิ่งอื่นใดที่มีศักยภาพนำพาศัตรูพืชกักกันได้๘.๒การกำจัดศัตรูพืช๘.๒.๑ต้องรมด้วยสารรมเมธิลโบรไมด์ (Methyl bromide)ที่อัตราดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)๒๑ องศาเซลเซียส หรือสูงกว่า๘๐๔๘๑๖ - ๒๐ องศาเซลเซียส๘๘๔๘๑๑ - ๑๕ องศาเซลเซียส๙๖๔๘๑๐ องศาเซลเซียส๑๐๔๔๘หรือ สารรมฟอสฟีน (Phosphine)อัตรา ๘ กรัมต่อลูกบาศก์เมตร ระยะเวลา ๑๒๐ ชั่วโมงที่อุณหภูมิมากกว่า ๒๐องศาเซลเซียส๘.๒.๒ผู้ประกอบการรมยาต้องได้รับการขึ้นทะเบียนกับ MAF-DOA หรือกรมวิชาการเกษตร๘.๓ต้องมีใบรับรองสุขอนามัยพืชซึ่งออกให้โดย MAF-DOA กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๘.๔ต้องระบุรายละเอียดการใช้สารรมลงบนใบรับรองสุขอนามัยพืชข้อ๙ การรับรองสุขอนามัยพืช๙.๑ต้องมีใบรับรองสุขอนามัยพืชซึ่งออกให้โดย MAF-DOAกำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๙.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The consignments were produced and prepared for export accordance with the conditions for import of ( imported plant parts ) from Lao PDR to Thailand. และThis consignments were inspected and found free from Trogoderma granarium.ข้อ๑๐ การตรวจนำเข้า๑๐.๑เมื่อข้าวโพดถูกขนส่งมาถึงด่านนำเข้าในราชอาณาจักรไทยการตรวจนำเข้าข้าวโพดจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๐.๒พนักงานเจ้าหน้าที่จะสุ่มตัวอย่างข้าวโพดและตรวจสอบเพื่อยืนยันว่ามีแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันหรือไม่และมีการปะปนของ ดิน ทราย และชิ้นส่วนอื่น ๆของข้าวโพดนอกเหนือจากที่ขอนำเข้าหรือของพืชชนิดอื่นหรือสิ่งอื่นใดที่มีศักยภาพนำพาศัตรูพืชกักกันหรือไม่๑๐.๓ในกรณีการนำเข้าไม่เป็นไปตามเงื่อนไขที่กำหนด ต้องส่งกลับ ทำลายหรือกำจัดศัตรูพืชด้วยวิธีการที่เหมาะสม (ถ้ามีวิธีกำจัด)โดยผู้นำเข้าต้องเป็นผู้รับผิดชอบค่าใช้จ่ายประกาศ ณ วันที่ ๑๑มิถุนายน พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตรปริยานุช/ผู้จัดทำ๒ กรกฎาคม ๒๕๕๖โชติกานต์/ผู้ตรวจ๑๘ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๘ ง/หน้า ๔๐/๒๘ มิถุนายน ๒๕๕๖